Odense Adresse-Contoirs Efterretninger, 1840-06-30
Blandinger. J Aarhuus feiredes Bogtrykkerkunstens Jubilæum den 24ds ved en stor Diner paa Raadhuussalen, hvortil iforveien var skeet Jndbydelse ved et trykt Program, der indeholdt en historisk Fortælling om Bogtrykkerkunstens Opfindelse og dens Fremskridt i Danmark indtil vore Dage. Festens Bestyrere vare: Dhrr. Justitsraad Borgermester Fleischer, Justitsraad Dr. med Willemoes, Stiftsprovst Lindhardt, Rectorerne Blache, og Nielsen, samt Overkrigscommissair kongelig privilegeret Bogtrykker Elmquist og Typograph Konnerup. FørDineen var foranstaltet en særdeles interessant Udstilling af ældgamle Skrifter, hvoriblandt nogle af de allerførste som vare prentede her i Danmark, og navnligen i Aarhuus, for trehundrede Aar siden. Om Aftenen blev der paa Theatret opført af det Müllerske Skuespillerselskab, "Johan Guttenberg, Skuespil i 3 Afdelinger af Frue Charlotte Birch-Pfeiser. Førend Skuespillets Begyndelse blev der af Publikum afsjunget en af Hr. Fr. Snedorff Birch forfattet Sang. Endnu bør tilføies, at de fleste af de i Havnen liggende Skibe havde slagget i Anledning af Dagens Høitidelighed J Randers Avis læses følgende Digt af St. St. Blicher i Anledning af Bogtrykkerkunstens Jubelfest: Nu er det fjerde Seculum henrunden Fra hiin Dag, da i Syden blev opfunden Den Sortekunst, den Faustiske Magie, Det Guttenbergske Talerør, hvori Een Mund tilraaber Millioner Paa eengang udi alle Zoner. En Sortekunst, – Ja, men som gjorde lyst, Hvor før var mørkt, som, hvor der før var tyst, Har ret bragt Liv i Talen - Den hele Verden er jo Høresalen, Dyrt var det skrevne Bogstav, seent det gik Kun Riig og Lærd den Sjæleføde fik. Men da paa anden Viis de Tydske dækked Bordet, For Hvermand daglig Kost blev Ordet. Hver Kundskabsgreen om hele Jorden vidt Fremblomstrede - derfor er Sort paa Hvidt. Hiin sorte Mand, som Krigens Pulver laved, Og derved gammel Vaabenkunst begraved, Har ikke saa forandred Verden, ee Og han, som nys udfandt at bruge Dampen, Hvorved, saa haabe Vi, skal stilles Kampen. Jmellem Lys og Mørke, Ret og Magt, Han har de Guttenbergske Frugter bragt Til alle Verdens Torve let og snart Da først fik Tankerne tilbørlig Fart. Udødlig Ære for dem Alle! Hvem vi med Skjel Velgiørere maae kalde: Men størst for dem, der Pressen har opfundet; Ved den er Jntet tabt, men Alting vundet. "J Torsdags - siger Berl. Tid. - bragtes heri Hovedstaden de jordiske Levninger af Vice-Admiral, Com. af D. og D. M., Peter Caspar Wessel=Brown til Capellet i Holmens Kirke. Den Afdøde var, som bekjendt, en Descendent af en af Tordenskjolds Brødre. Kisten hensattes i Nærheden af Tordenskjolds Monument. Hs. H. Hr. Provst Holm holdt Sørgetalen, hvilken han begyndte med smukt og passende at anføre nogle Ord af religiøst Jndhold, tagne af et Brev fra Tordenskjold til dennes Fader, hvilket findes iblandt den Afdødes Efterladenskaber. Desforuden forefindes i hans Bo Tordenskjolds tvende Pistoler. - Salig Admiral Brown var født i Trondhjem den 16 Marts 1757 og blev Officeer i den danske Marine den 23 Decbr. 1776. Med hans efterlevende Enkefrue havde han allerede for over to Aar siden holdt Guldbryllup. Begge hans Børn og hans eneste Barnebarn, en Sønnesøn, ere døde for ham. Samme Dags Aften sildigt bragtes Liget fra Holmens Kirkes Capel i Stilhed til Skibskirkegaarden, udenfor Kjøbenhavns Østerport."Hr. Cand. juris H. Tropel (ifølge Aalb. A. enSøn af en Præst ved Løgster) søger nu, efter sine Heltegjerninger i "Dagen, en blid "Aften som Sysselmand paa Jsland. Det er vistnok Manges Ønske, at Hr. Candidaten maa erholde denne Post og beholde den meget længe.